Sag om, hvorvidt Hovedintervenientens cpr nr. skal fremgå af sagen
Ret: Retten i Glostrup (1. instans)
Faggruppe: Civilsag — Almindelig civil sag
Sagsemner: Familieret og personlige forhold;
Retspleje og civilproces;

RETTEN I GLOSTRUP
RETSBOG

Den 13. marts 2020 holdt Retten i Glostrup offentligt retsmøde i retsbygningen.

Dommer behandlede sagen.

Sag BS-54220/2019-GLO

TOPDANMARK FORSIKRING A/S
(advokat Nicolai Mailund Clan)

mod

S/I Arbejdsmarkedets Erhvervssikring
(advokat Inge Houe)

Sletning af personfølsomme oplysninger
I denne sag, der er anlagt af Topdanmark Forsikring A/S mod
Arbejdsmarkedeets Erhvervsforsikring, indgår oplysninger om blandt andet
skadelidte Persons cpr.nr.

Person, der er repræsenteret af advokat Hans Riser, er indtrådt i
sagen som hovedintervenient og har anmodet om, at hans cpr.nr. udelades af
akterne, idet denne oplysning, der har personfølsom karakter, ikke er
nødvendig for sagens oplysning og afgørelse.

Advokatfuldmægtig 1 har på vegne Topdanmark Forsikring A/S protesteret
imod anmodningen under henvisning til navnlig, at der ikke er et nødvendigt
hensyn at tage, og at det vil være uforholdsmæssigt tidskrævende at
bortcensurere cpr.nr.

Advokatfuldmægtig 2 har på vegne S/I Arbejdsmarkedets Erhvervssikring
meddelt, at man efter anmodning fra hovedintervenienten er



 

2

indstillet på at fjerne Persons cpr.nr. fra de af sagsøgte fremlagte
bilag.

Retten finder, at det ikke er godtgjort, at oplysningen om cpr.nr. er nødvendig
for sagens oplysning og afgørelse.

På denne baggrund, og idet det af sagsøgeren anførte ikke kan føre til andet
resultat, tager retten Persons anmodning om, at parterne skal udelade
cpr.nr. i de fremlagte dokumenter, til følge.

Retten vil herefter passivere alle uploadede dokumenter, og det pålægges
parterne at uploade disse på ny, men nu således de fire sidste cifre i
Persons cpr.nr. er udeladt.

Sagen blev udsat.

*Berigtiget i medfør af retsplejelovens § 221, stk. 1, således at ”Person” udgår og
erstattes af ” Hovedintervenient” .

Retten i Glostrup, 20. marts 2020
Dommer